Athenäum (revuo)

Athenäum estas faka revuo pri romantikismo kaj precipe pri Friedrich Schlegel. Ĝi eldoniĝadas de Brill kunlabore kun la Societo Friedrich Schlegel kaj redaktiĝas de Andrea Albrecht, Christian Benne, Klaus Birnstiel, kaj Kirk Wetters. Ĝi publikigas esplorojn kaj recenzojn pri Friedrich Schlegel kaj aliaj aŭtoroj de eŭropa romantikismo, pri posta traktado de romantikismo en literaturo, filozofio, amaskomunikiloj, scienco kaj politiko, kaj pri la internacia kaj interfaka influo de romantikismo. La titolo aludas al Athenaeum, revuo eldonita de Friedrich kaj August Wilhelm Schlegel de 1798 ĝis 1800. 

Historio
La revuo fondiĝis en 1991. Ĝis 2007 ĝi subtitoliĝis Jahrbuch für Romantik ("Jarlibro pri romantikismo") kaj redaktiĝis de Günter Oesterle, Jochen Hörisch, kaj Ernst Behler, komence kun Alexander von Bormann (1991-1992) kaj fine kun  (2002-2007). Recenzantoj de fruaj volumoj taksis la aludan titolon iom misgvida, ĉar anstataŭ la diverseco de la originala Athenäum ĝi konsistis preskaŭ nur el modernstilaj fakaj esplorartikoloj, escepte de unuopaj "dialogoj de mortintoj" kun roluloj el la romantika epoko. Ili ankaŭ kritikis foreston de inaj fakuloj.Höyng, Peter. 1996. Recenzo pri Athenäum. Jahrbuch für Romantik 1994. Colloquia Germanica 29(3): 260-262. Saul, Nicholas. 1991. "The Romantic Era." The Year's Work in Modern Language Studies 53 (735).  

En 2008 la originaj redaktantoj transdonis la revuon al Ulrich Breuer kaj Nikolaus Wegmann de la nove fondita Societo Friedrich Schlegel, kaj la subtitolo ŝanĝiĝis al Jahrbuch der Friedrich Schlegel-Gesellschaft ("Jarlibro de la Societo Friedrich Schlegel"). Breuer kaj Wegman laboris de 2008 ĝis 2018. Ekde 2019 transprenis la redaktadon nova teamo de Andrea Albrecht, Christian Benne, kaj Kirk Wetters.

Referencoj

Kategorio:Sciencaj gazetoj
Kategorio:Literaturscienco
Kategorio:Scienco kaj teknologio en Germanio
Kategorio:1991